Referat af bestyrelsesmøde 3/2020 i sejlklubben

Tid og sted: 26. maj 2020 kl. 17 hos Jens Kofoed, Tapdrupvænget 7.

Bilag:

Årshjul (ingen ændringer siden sidst).

**Dagsorden**

**1. (Tilføjelse) Godkendelse af referat fra bestyrelsesmøde 2/2020 og 3/2020** (blev ikke afholdt). Referat af første møde fordeles på mail.  
Godkendt.

**2. Godkendelse af dagsorden for møde 3/2020**.  
Godkendt.

1. **Information fra formanden**

**3.1**. Generel status for sejlklubbens aktiviteter i maj 2020.

* Status om Corona situationen.  
  - Aktiviteterne starter så småt op med diverse restriktioner (Sejlerskole, Kapsejlads, Pigesejlads, Børn- og Ungesejlads på Nørresø og Duelighedsundervisning mv.). Der afventes flere muligheder efter flere åbninger omkring bl.a. forsamlingsforbuddet (fase 3) hhv. den 8. juni og 8. august.
* Aktiviteter, herunder børn og unge sejlads, sejlerskole, pigesejlads, kapsejladsudvalg og turudvalg.  
  - Pigesejlads har knap en snes deltagere. Den store succes skyldes sandsynligvis, at sejlerskolen er fuldt tegnet, idet der er flere pigesejlere som er helt nybegyndere.
* Dansk Sejlunions generalforsamling og lystbådehavnens generalforsamling.   
  - Udskudt siden marts p.g.a. Corona situationen, men gennemføres 25. juni i Middelfart.
* Soling solgt. Opsigelse af stativ til Soling.
* RIB båd købt.  
  - 7 personers RIB båd med 40 hk motor og bådtrailer er købt og afhentet. Finansieringen af båden sker især med midler fra DIF/DGI Foreningspuljen. En mindre del af prisen finansieres af sejlklubben, heriblandt til køb af ekstra sikkerheds- og navigationsudstyr. Båden henstår indtil videre i Sundstrup indtil der opsættes kæde omkring vejene ind til jollepladsen.
* Vild med Vand 13. juni aflyst i Virksund. Der er rekvireret mere reklamemateriale. Vild med Vand forventes gennemført i 2020.
* Kapsejladslicenser på Mille og Virksundtøsen betalt.
* Betaling af diverse kontingenter og havnepenge til bl.a. DS, DFU, DT, SIS, Havnen er foretaget.
* Sejlklubben har købt DS sejlerdiplomer til sejlerskole kursister.
* Sejlklubben har købt rigmålere (ca. 4000 kr.), køb af dele til bøjer (3.200 kr.) samt materialer til klubbåde og joller (2800 kr).
* Et ror til Tera jolle dukket op ved Ulbjerg. Roret er intakt og kan umiddelbart benyttes.
* Udskydelse af sponsorbetaling Cafe Virksund.  
  - Vi besluttede ikke at opkræve sponsorbetaling for 2020, idet cafeen har haft en vanskelig periode under Corona krisen 2020. Jens har aftalt med Tina fra cafeen og hendes mand skal på sejltur d. 2. juni. Kristians Brøns har velvilligt lagt båd til arrangementet.
* Hjemmeside og facebook. Licens betalt.
* Havnens bestyrelse og formand. Formand i Lystbådehavnen afgået. Næstformand overtager indtil generalforsamling i august. Der er etableret et bådudvalg i havnen.
* Standerhejsning fandt sted lørdag den 16. maj kl. 15. Carsten deltog.
* Havnefoged i sommerperioden.  
  - Jens, Susanne og Carsten tager hver en uge til støtte for lystbådehavnens aktiviteter.
* Anden information fra bestyrelsesmødet:  
  - Praktisk duelighed afholdes i august og september.  
  - Carsten orienterede om forsikringer (ny til RIB båd bestilt). Se punkt 5.1.  
  - Slibemaskinen er blevet flittigt benyttet i foråret. Må alene benyttes af sejlklubbens medlemmer.  
  - Kenneth skal forhøre sig hos Fjordklyngen omkring evt. udskudte aktiviteter.  
  - Jens forhører sig hos Jacob Harming om han vil overtage ansvaret for tilsyn med Mille og Virksundtøsen. Tilføjelse siden mødet: Dette er efterfølgende sket og Jakob har accepteret at stå for tilsynet. Jakob har oplyst, at der flere mindre ting, som skal ordnes på bådene, og en enkelt større reparation på Virksundtøsen, som kan vente til vinter.  
  - Jens laver ny sikkerhedsinstruks for RIB båd, som lægges på hjemmesiden. Tilføjelse siden mødet: Hjemmesiden er blevet opdateret med ændringer for brug af RIB båd.  
  - Vi søger at få lov til at flytte vores skab i det gamle sejlerkøkken til mødelokalet. Cafeen har meget brug for lokalet for dem selv. Jens har talt med Kirsten herom og afventer aktion på emnet, når lystbådehavnens generalforsamling er gennemført.

**3.2.** Status vedr. klargøring af klubbåde og joller.  
Jens, Bent og Susanne gennemgår joller, materiel mv. i garage og skur. Aktiviteten er dog udskudt siden mødets afholdelse. Bent er blevet bedt om at udfærdige inventarliste.

**3.3**. Aflyste arrangementer:

* Bestyrelsesmøde 22. april i sejlklubben (**aflyst**).
* Møde med Fjordklyngen i marts (**aflyst**).
* DS generalforsamling (**udsat, afventer ny dato**).
* Lystbådehavnens generalforsamling (**udsat, afventer ny dato**).
* Afrapportering fra DS mini-konference 16. marts i Aalborg samt DS og DFU generalforsamling 21. marts i Odense. Carsten og Jens (**aflyst**)
* Afrapportering af Vild med Vand møde 4. marts. Jens (**aflyst**).
* Afrapportering fra Turudvalgets møde 3. marts og møde med Fjordklyngen 17. marts. Jens og Kenneth (**aflyst**).
* Kristian Brøns deltager i sejlerskoleinstruktøruddannelse. Pr. 9. marts er tilmeldt 16 kursister til sejlerskole i år. Jens (**aflyst**). Deltagergebyr indbetalt.
* Mors Rundt 13. juni 2020 **aflyst**. Thisted Sejlklub har oplyst, at de overvejer at gennemføre Mors Rundt to gange i 2021.

**4. Orientering om økonomisk status** (kasserer).

**4.1.** Status over indtægter, udgifter og balance.  
- Der er 144.000 kr. på kontoen – dog skal RIB båden betales (er p.t. betalt).

**4.2**. Status medlemstal.  
- 88 medlemmer – der mangler de nye medlemmer som deltager i Sejlerskole og Pigesejlads. Vibeke laver slips omkring indmeldelse og kursusafgift (er p.t. gjort).

**4.3.** Faktura for havnen havde ekstraudgift på havneplads til 1.150 kr., som vi nu har modtaget en kreditnota på.

**5. Behandling af indkomne sager**

**5.1.** Status ved klubbens forsikringer. 2019 blev et gratis år. Betaling 2020 er sket. Ansvarsforsikring på Soling annulleres. RIB båd oprettes. Gummibåde slettes. Kontakt til andre forsikringsselskaber.   
- Carsten indhenter nye tilbud, hvorefter vi tager stilling omkring alle forsikringerne for næste år.

**5.2.** Spørgeskemaundersøgelse. Hvad kan vi få ud af det og hvordan skal vi i givet fald gribe det an? Findes der en velegnet platform? (CO har modtaget mail 18. februar.   
- Carsten og Jens opdaterer spørgeskema med færre spørgsmål.

**5.4**. Rib båd (50.000 kr.).  
- Se andetsteds i referat.

**5.3.** Køb af beach flag med Virksund Sejlklub logo (pris 500 – 1500 kr. pr. stk).   
- Jens køber 3 stk. og finder placering sammen med Susanne. Tilføjelse siden møde: Beach Flag er betalt og opsat på havnen i sommerperioden.

**6. Eventuelt**.

Aktiviteter i sommerperioden.  
- Jens er anmodet om at være båltaler til Sct. Hans bål (aflyst p.g.a. Corona situationens forsamlingsforbud).

**Bestyrelsesmøder 2020**

Kommende bestyrelsesmøder: **tirsdag 18.** august kl 18, torsdag 17. september, torsdag 22. oktober, onsdag den 9. december (forberedelse af generalforsamling).

Kenneth Stjerneby Mortensen, referant